Neina helfent fro beliben
Neina helfent fro beliben·
gegen der wunneklichen zit·
dienent reinen gůten wiben·
ia wasfroͤiden an in lit·
ich wil hohes mv̊tes sin·
vnd wil singen· vf gedingen·
der vil lieben frowen min·

Wenne wil si mir truren swachen·
der ich han gedienet her·
es mv̊s in ir dienst erkrachen·
beide schilt vnd ǒch dc sper·
genade ein frowe minne sprich·
dc dú gůte· der ich mv̊te·
icht langer lâsse in sorgen mich·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse